b'\n_START_ARTICLE_\nGretsch\n_START_PARAGRAPH_\nGretsch on vuonna 1883 perustettu soittimia tekev\xc3\xa4 yritys. Sen perusti Friedrich Gretsch, saksalainen maahanmuuttaja Yhdysvaltojen Brooklyniin. Friedrich Gretsch kuoli vuonna 1895, ennen kuin h\xc3\xa4nen pieni yrityksens\xc3\xa4 alkoi menesty\xc3\xa4. Friedrichin kuoltua yrityksen toimintaa jatkoi t\xc3\xa4m\xc3\xa4n poika, Fred Gretsch, Sr. Fredin johtamana Gretsch teki laadukkaita soittimia tarkkuudella. H\xc3\xa4n kasvatti yrityst\xc3\xa4 kahdessa vuosikymmeness\xc3\xa4 suureksi yritykseksi. _NEWLINE_Gretsch teki alusta alkaen kitaroita, joita se tekee nyky\xc3\xa4\xc3\xa4nkin. Gretsch valmistaa my\xc3\xb6s rumpuja. Gretschin kitarat ovat erityisesti tunnettuja rockabillyn ja countryn aloilla. Rummut ovat my\xc3\xb6s tunnettuja hiukan kevyemm\xc3\xa4ss\xc3\xa4 musiikissa. Yrityksen tunnuslause on "That great Gretsch sound!" eli "Se upea Gretsch-soundi". _NEWLINE_Kitaristi Chet Atkinsin ehdotuksesta yhti\xc3\xb6ll\xc3\xa4 ty\xc3\xb6skennellyt Ray Butts kehitti h\xc3\xa4iri\xc3\xb6\xc3\xa4\xc3\xa4net vaimentavan mikrofonin, jolle tuli nimeksi Filtertron. Kehitysty\xc3\xb6 tapahtui samanaikaisesti mutta riippumattomasti Gibsonilla ty\xc3\xb6skennelleen Seth Loverin vastaavasta ty\xc3\xb6st\xc3\xa4. Kehitysty\xc3\xb6n tuloksena syntyi humbucker-mikrofoni.'